వివేక్ రామ్ చౌదరి

వివేక్‌ రామ్‌ చౌదరి ఇండియన్ ఎయిర్‌ఫోర్స్ అధికారి. ఆయన 30 సెప్టెంబర్ 2021న  భారత వైమానిక (ఇండియన్ ఎయిర్‌ఫోర్స్) దళాధిపతిగా భాద్యతలు చేపట్టాడు. 

జననం, విద్యాభాస్యం 
వివేక్‌ రామ్‌ చౌదరి మహారాష్ట్ర రాష్ట్రం, నాందేడ్ జిల్లా, హద్గావ్ తాలూకా హస్తారా గ్రామంలో జన్మించాడు. ఆయన కుటుంబం చాన్నాళ్ల క్రితమే హైదరాబాద్‌ వచ్చి స్థిరపడింది. ఆయన తండ్రి ఆర్‌జీ చౌదరి రామచంద్రాపురంలోని భెల్‌ ట్రైనింగ్‌ స్కూల్లో సీనియర్‌ ఇన్‌స్ట్రక్టర్‌గా తల్లి సుహాస్‌ చౌదరి హయ్యర్‌ సెకండరీ స్కూల్లో ఉపాధ్యాయురాలిగా పని చేసింది. వీఆర్‌ చౌదరి నేషనల్ డిఫెన్స్ అకాడమీ, డిఫెన్స్‌ సర్వీసెస్‌ స్టాఫ్‌ కాలేజీ, వెల్లింగ్టన్‌ లో విద్యాభాస్యం పూర్తి చేశాడు.
 
వృత్తి జీవితం
వివేక్‌ రామ్‌ చౌదరి 1982, డిసెంబర్‌ 29న ఇండియన్ ఎయిర్‌ఫోర్స్ లో పైలట్‌గా చేరాడు. ఆయన భారత వైమానిక దళానికి చెందిన వివిధ రకాల ఫైటర్, ట్రైనర్ విమానాలను నడిపాడు. మిగ్ -21, మిగ్ -23 ఎంఎఫ్, మిగ్ -29, సుఖోయ్-30 ఎంకేఐ ఫైటర్ వంటి ఎయిర్‌క్రాఫ్ట్‌లలో సుమారు 3,800 గంటల పాటు ప్రయాణించిన అనుభవం ఉంది. వీఆర్‌ చౌదరి దుండిగల్‌లోని ఎయిర్‌ఫోర్స్‌ అకాడమీ డిప్యూటీ కమాండర్‌గా కొంతకాలం పని చేశాడు. 

ఆయన ఈస్టర్న్ ఎయిర్ కమాండ్(EAC)కి సెకండ్ ఇన్ కమాండ్‌గా, తరువాత పశ్చిమ ఎయిర్‌ కమాండ్‌ (WAC) కమాండింగ్‌ ఇన్‌ చీఫ్‌గా ఆగస్టు 2020 నుంచి జులై 2021 వరకు పని చేసి, ఎయిర్ స్టాఫ్ డిప్యూటీ చీఫ్‌గా పని చేశాడు. వీఆర్‌ చౌదరి 30 సెప్టెంబర్ 2021న  భారత వైమానిక (ఇండియన్ ఎయిర్‌ఫోర్స్) దళాధిపతిగా భాద్యతలు చేపట్టాడు.

అవార్డ్స్
       105px       

  పరమ్ విశిష్ఠ్ సేవా మెడల్  అతి విశిష్ట్ సేవా మెడల్ వాయుసేన మెడల్సామాన్య సేవా మెడల్ ఆపరేషన్ విజయ్ స్టార్ సియాచిన్ గ్లేసియర్ మెడల్  స్పెషల్ సర్వీస్ మెడల్ ఆపరేషన్ పరాక్రం మెడల్ ఆపరేషన్ విజయ్ మెడల్ సైన్య సేవా మెడల్  హై  ఆల్టిట్యుడ్ సర్వీస్  మెడల్   విదేశ్ సేవా మెడల్ 50th Anniversary of Independence Medal30 Years Long Service Medal20 Years Long Service Medal9 Years Long Service Medal

మూలాలు

వర్గం:భారత రక్షణ వ్యవస్థ
వర్గం:భారత వాయుసేన
వర్గం:1962 జననాలు